LT
2022 11 23
Europos Sąjungos oficialusis leidinys
L 303/17
2) 10 straipsnio 4 dalis pakeičiama taip: „4.
1 dalyje nurodyta išimtis taikoma rajų gegučių laimikiui:
a) sužvejojamam sieniniais tinklais ICES 8 ir 9 parajoniuose.
Tiesioginių valdymo interesų turinčios valstybės narės kuo skubiau ir ne vėliau kaip iki 2023 m. gegužės 1 d. pateikia papildomos mokslinės informacijos, pagrindžiančios šios išimties taikymą sieniniais tinklais sužvejojamam rajų gegučių laimikiui.
ŽMTEK tą mokslinę informaciją įvertina iki 2023 m. liepos 31 d.; b) sužvejojamam demersiniais tralais ICES 8 parajonyje.
Tiesioginių valdymo interesų turinčios valstybės narės kuo skubiau ir ne vėliau kaip iki 2023 m. gegužės 1 d. pateikia papildomos mokslinės informacijos, pagrindžiančios šios išimties taikymą demersiniais tralais sužvejojamam rajų gegučių laimikiui.
ŽMTEK tą mokslinę informaciją įvertina iki 2023 m. liepos 31 d.“; 3) 11 straipsnio 1 ir 2 dalys pakeičiamos taip: „1.
Reglamento (ES) Nr. 1380/2013 15 straipsnio 4 dalies b punkte nurodyta išgyvenamumu grindžiama išimtis taikoma raudonpelekių pagelų (Pagellus bogaraveo) laimikiui, ICES 9a kvadrate sužvejojamam smulkiosios žvejybos įrankiams priskiriama ūda „Voracera“, ir raudonpelekių pagelų laimikiui, ICES 8 ir 10 parajoniuose ir ICES 9a kvadrate sužvejojamam kabliukais ir ūdomis (žvejybos įrankių kodai: LHP, LHM, LLS, LLD). 2.
Tiesioginių valdymo interesų turinčios valstybės narės kuo skubiau ir ne vėliau kaip iki 2023 m. gegužės 1 d. pateikia papildomos mokslinės informacijos, pagrindžiančios 1 dalyje nustatytos išimties taikymą raudonpelekių pagelų laimikiui, ICES 8 parajonyje ir ICES 9a kvadrate sužvejojamam kabliukais ir ūdomis.
ŽMTEK pateiktą mokslinę informaciją įvertina iki 2023 m. liepos 31 d.“; 4) 13 straipsnis iš dalies keičiamas taip: a) 1 dalies a punktas pakeičiamas taip: „a) paprastųjų merlangų (Merlangius merlangus) – ne daugiau kaip 3 % bendro metinio šios rūšies žuvų laimikio, ICES 7d ir 7e kvadratuose sužvejojamo laivų, kurie naudoja ne mažesnio kaip 80 mm dydžio tinklo akių demersinius tralus ir traukiamuosius tinklus (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), taip pat pelaginius tralus (OTM, PTM) ir sijinius tralus (BT2), kurių tinklo akių dydis 80–119 mm;“; b) 1 dalies c punktas pakeičiamas taip: „c) europinių jūrų liežuvių (Solea solea) – ne daugiau kaip 3 % bendro metinio šios rūšies žuvų laimikio, ICES 7d–7h, 7j ir 7k kvadratuose sužvejojamo laivų, kurie europiniams jūrų liežuviams žvejoti naudoja 80–119 mm dydžio tinklo akių TBB įrankį, į kurį įtaisyta flamandiškoji sekcija;“; c) 2 dalis pakeičiama taip: „2.
Tiesioginių valdymo interesų turinčios valstybės narės kuo skubiau ir ne vėliau kaip iki 2023 m. gegužės 1 d. pateikia papildomos mokslinės informacijos, pagrindžiančios 1 dalies a, d, g, j ir k punktuose nustatytų išimčių taikymą.“; d) 3 dalis pakeičiama taip: „3.
1 dalies l punkte nustatyta de minimis išimtis taikoma iki 2022 m. gruodžio 31 d.“;
e) 4–7 dalys išbraukiamos; 5) 14 straipsnio 3 dalis pakeičiama taip: „3.
1 dalies m punkte nustatyta de minimis išimtis taikoma iki 2022 m. gruodžio 31 d.“.